

**Инфрақұрылымды дамытудың 2015 – 2019 жылдарға арналған "Нұрлы жол" мемлекеттік бағдарламасын бекіту және "Мемлекеттік бағдарламалар тізбесін бекіту туралы" Қазақстан Республикасы Президентінің 2010 жылғы 19 наурыздағы № 957 Жарлығына толықтыру енгізу туралы" Қазақстан Республикасы Президентінің 2015 жылғы 6 сәуірдегі № 1030 Жарлығына ТҮСІНІКТЕМЕ**

Қазақстан Республикасы Президенті Әкімшілігінің Стратегиялық әзірлемелер және талдау орталығының Түсініктемесі

**Инфрақұрылымды дамытудың 2015 – 2019 жылдарға арналған "Нұрлы жол" мемлекеттік бағдарламасын бекіту және "Мемлекеттік бағдарламалар тізбесін бекіту туралы" Қазақстан Республикасы Президентінің 2010 жылғы 19 наурыздағы № 957 Жарлығына толықтыру енгізу туралы" Қазақстан Республикасы Президентінің 2015 жылғы 6 сәуірдегі № 1030 Жарлығына**  
**ТҮСІНІКТЕМЕ**

      Мемлекет басшысының 2015 жылғы 6 сәуірдегі № 1030 Жарлығымен Инфрақұрылымды дамытудың 2015 – 2019 жылдарға арналған "Нұрлы жол" мемлекеттік бағдарламасы (бұдан әрі – Бағдарлама) бекітілді.

      Бағдарлама елдің макроөңірлерін біріктіру және хаб қағидаты бойынша бірыңғай нарықты қалыптастыруға негізделген жаңа экономикалық саясатты іске асыруға бағытталған.

      Бағдарламаның негізгі міндеттері:

      "шұғыла" қағидаты бойынша тиімді көліктік-логистикалық инфрақұрылымды құру;

      индустриялық және туристік инфрақұрылымдарды дамыту;

      бірыңғай электр энергетикасы жүйесін дамыту шеңберінде энергетикалық инфрақұрылымды нығайту;

      тұрғын үй-коммуналдық шаруашылық инфрақұрылымын және жылумен, сумен жабдықтау және су бұру желілерін жаңғырту (реконструкциялау және салу);

      азаматтардың тұрғын үйге қолжетімділігін арттыру;

      білім беру саласының инфрақұрылымын дамыту болып табылады.

      Ағымдағы экономикалық жағдайды ескере отырып, Бағдарламада өңдеу өнеркәсібі салаларының жекелеген секторларын, АӨК, экспорттаушыларды қолдаудың дағдарысқа қарсы шаралары, сондай-ақ ішкі нарықты қорғау және геологиялық барлауды жандандыру бойынша шаралар көзделген.

      Бағдарламаны іске асыру 2020 жылға дейін мынадай нәтижелерге қол жеткізуге мүмкіндік береді:

      2014 жылмен салыстырғанда жалпы ішкі өнімнің өсімін 15,7% қамтамасыз ету;

      395,5 мың жұмыс орнын ашуға, оның ішінде:

      тұрақты – 86,9 мың адам;

      уақытша – 308,6 мың адам;

      Дүниежүзілік экономикалық форум рейтингіндегі "базалық инфрақұрылымның сапасы" көрсеткішін 57-орынға дейін көтеру.

      Тұтастай алғанда, Бағдарлама қысқа мерзімді де, сондай-ақ ұзақ мерзімді де перспективада экономиканың өсуіне жағдай жасап, қазіргі бар жұмыс орындарын сақтауға және жаңа жұмыс орындарын ашуды қамтамасыз етеді, іскерлік белсенділікті, өнімділікті және елдің транзиттік әлеуетін арттырады.

*Қазақстан Республикасы*  
*Президенті Әкімшілігінің*  
*Стратегиялық әзірлемелер*  
*және талдау орталығы*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК